CELEX: 
Language: bg
Date: 2022-02-04 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за определяне на еднаква минимална честота на някои видове официален контрол, извършван с цел проверка на съответствието с ветеринарно-здравните изисквания на Съюза съгласно Регламент (ЕС) 2017/625 на Европейския парламент и на Съвета, и за отмяна на регламенти (ЕО) № 1082/2003 и (ЕО) № 1505/2006

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 4.2.2022 година
            
            
               за определяне на еднаква минимална честота на някои видове официален контрол, извършван с цел проверка на съответствието с ветеринарно-здравните изисквания на Съюза съгласно Регламент (ЕС) 2017/625 на Европейския парламент и на Съвета, и за отмяна на регламенти (ЕО) № 1082/2003 и (ЕО) № 1505/2006
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол)
                  1
               , и по-специално член 20, параграф 3, първа алинея, буква а) от него,
            
            
               като има предвид, че:
            
            
               (1)С Регламент (ЕС) 2017/625 се определят общите правила за официалния контрол, извършван от компетентния орган с цел проверка на съответствието с правилата в редица области, сред които здравеопазването на животните, въз основа на риска и с целесъобразна честота. В посочения регламент също така се определят методите и техниките за официален контрол, които включват, наред с другото, инспекции на помещенията, животните и стоките под контрола на операторите.
            
            
               (2)В Регламент (ЕС) 2017/625 се предвижда да се определят еднакви практически условия за извършването на официалния контрол по отношение на еднаквата минимална честота на официалния контрол, когато е необходимо да се реагира на конкретни опасности и рискове за здравето на животните и да се проверява съответствието с мерките за превенция и контрол на болестите.
            
            
               (3)Преди началото на прилагането на Регламент (ЕС) 2016/429 на Европейския парламент и на Съвета
                  2
                правила за минималната честота на официалния контрол, и по-специално на инспекциите, бяха определени в няколко правни акта относно здравето на животните. Тези актове бяха отменени с Регламент (ЕС) 2016/429, считано от 21 април 2021 г.
            
            
               (4)С Делегиран регламент (ЕС) 2019/2035 на Комисията
                  3
                се определят изискванията за одобряване, наред с другото, на люпилните и животновъдните обекти, в които се отглеждат домашни птици, животновъдните обекти за операции по събиране на копитни животни и домашни птици, събирателните центрове за кучета, котки и порове, приютите за кучета, котки и порове, контролните пунктове, изолираните от заобикалящата среда производствени животновъдни обекти за земни пчели, обектите за карантина и обособените специализирани животновъдни обекти за сухоземни животни.
            
            
               (5)В Делегиран регламент (ЕС) 2020/686 на Комисията
                  4
                се определят изискванията за одобряване на животновъдните обекти за зародишни продукти от говеда, свине, овце, кози и еднокопитни животни, от които обекти е разрешено придвижването към друга държава членка на зародишните продукти от посочените животни.
            
            
               (6)В Делегиран регламент (ЕС) 2020/691 на Комисията
                  5
                се определят изискванията за одобряване на някои животновъдни обекти за аквакултура и групи животновъдни обекти за аквакултура, в които се отглеждат водни животни, които представляват значителен риск за здравето на животните.
            
            
               (7)Важно е чрез редовен официален контрол, по-специално чрез инспекции по член 14, буква б) от Регламент (ЕС) 2017/625, компетентният орган да проверява дали животните и зародишните продукти продължават да се отглеждат и произвеждат при еднаквите условия за одобрение на животновъдни обекти, с които се цели да се намалят рисковете и опасностите, свързани с болести от списъка в Регламент (ЕС) 2016/429 и с нововъзникващи болести. За да се реагира на тези еднакви опасности и рискове, които въпросните болести представляват за здравето на хората и животните, с настоящия регламент следва да се определи еднаква минимална честота на инспекциите в определени одобрени животновъдни обекти.
            
            
               (8)Когато става въпрос за одобрени животновъдни обекти за зародишни продукти, еднаквата минимална честота на инспекциите следва да е съобразена с несезонния характер на събирането на сперма от говеда и свине.
            
            
               (9)Еднаквата минимална честота на инспекциите в определени одобрени животновъдни обекти за аквакултура и одобрени групи животновъдни обекти за аквакултура следва да е съобразена с определения риск на животновъдния обект или на групата от животновъдни обекти в съответствие с Делегиран регламент (ЕС) 2020/689 на Комисията
                  6
               . 
            
            
               (10)С оглед на идентификацията и регистрацията на определени животни с Регламент (ЕО) № 1082/2003 на Комисията 
                  7
                и Регламент (ЕО) № 1505/2006 на Комисията
                  8
                  се определят минималното ниво на контрол или проверки, които да се извършват ежегодно в животновъдните обекти, в които се отглеждат говеда, овце и кози, както и броят на животните, които да бъдат подложени на инспекция във всеки от тези обекти.
            
            
               (11)С Делегиран регламент (ЕС) 2019/2035 също се определят подробни изисквания за идентификацията и регистрацията на говеда, овце и кози с цел осигуряване на тяхната проследимост.
            
         
         
            
               (12)Говедата, овцете или козите, които не са идентифицирани или регистрирани в съответствие с определените в Делегиран регламент (ЕС) 2019/2035 изисквания, може да имат значение за разпространението на болестите от списъка по Регламент (ЕС) 2016/429 и на нововъзникващи болести. С цел да се намалят тези еднакви опасности и рискове за здравето на хората и животните, да се проверява редовно съответствието от страна на операторите с изискванията, определени в Делегиран регламент (ЕС) 2019/2035, и да се осигури еднакво изпълнение на Регламент (ЕС) 2017/625, следва да се определи еднаква минимална честота за инспекциите по време на извършването на официалния контрол на идентификацията и регистрацията на говеда, овце и кози.
            
            
               (13)Регламенти (ЕО) № 1082/2003 и (ЕО) № 1505/2006 не са изрично отменени с Делегиран регламент (ЕС) 2019/2035. За да се гарантира правна сигурност, тези регламенти следва да бъдат отменени с настоящия регламент.
            
            
               (14)Правилата, определени в настоящия регламент, следва да се прилагат за Обединеното кралство по отношение на Северна Ирландия, в съответствие с член 5, параграф 4 от Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия във връзка с приложение 2 към посочения протокол.
            
            
               (15)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Предмет и приложно поле
            
            
               С настоящия регламент се определят еднаквата минимална честота на официалния контрол, и по-специално на инспекциите, на животни и зародишни продукти и условията, при които те се отглеждат или произвеждат в следните животновъдни обекти: 
            
            
               а)одобрени животновъдни обекти за отглеждани сухоземни животни и за яйца за люпене, посочени в член 1, параграф 1, буква а) от Делегиран регламент (ЕС) 2019/2035;
            
            
               б)одобрени животновъдни обекти за зародишни продукти, посочени в член 3 от Делегиран регламент (ЕС) 2020/686;
            
            
               в)определени животновъдни обекти за аквакултура, одобрени съгласно член 176, параграф 1 от Регламент (ЕС) 2016/429, и групи животновъдни обекти за аквакултура, одобрени съгласно член 177 от посочения регламент;
            
            
               г)регистрирани животновъдни обекти за отглеждани сухоземни животни, посочени в член 1, параграф 1, буква а) от Делегиран регламент (ЕС) 2019/2035, в които се отглеждат говеда, овце или кози.
            
            
               Член 2
            
            
               Определения
            
            
               За целите на настоящия регламент се прилагат следните определения, установени в Регламент (ЕС) 2016/429, Делегиран регламент (ЕС) 2019/2035, Делегиран регламент (ЕС) 2020/686, Делегиран регламент (ЕС) 2020/688
                  9
                и Делегиран регламент (ЕС) 2020/990:
            
            
               а)„животновъден обект“ съгласно определението в член 4, точка 27 от Регламент (ЕС) 2016/429;
            
            
               б)„люпилня“ съгласно определението в член 4, точка 47 от Регламент (ЕС) 2016/429.
            
            
               в)„операция по събиране“ съгласно определението в член 4, точка 49 от Регламент (ЕС) 2016/429;
            
            
               г)„събирателен център за кучета, котки и порове“ съгласно определението в член 2, точка 7 от Делегиран регламент (ЕС) 2019/2035;
            
            
               д)„приют за животни“ съгласно определението в член 2, точка 8 от Делегиран регламент (ЕС) 2019/2035;
            
         
         
            
               е)„контролен пункт“ съгласно определението в член 2, точка 9 от Делегиран регламент (ЕС) 2019/2035;
            
            
               ж)„изолиран от заобикалящата среда производствен животновъден обект“ съгласно определението в член 2, точка 10 от Делегиран регламент (ЕС) 2019/2035;
            
            
               з)„одобрен обект за карантина“ съгласно определението в член 3, точка 9 от Делегиран регламент (ЕС) 2020/688;
            
            
               и)„обособен специализиран животновъден обект“ съгласно определението в член 4, точка 48 от Регламент (ЕС) 2016/429;
            
            
               й)„одобрен животновъден обект за зародишни продукти“ съгласно определението в член 2, точка 2 от Делегиран регламент (ЕС) 2020/686;
            
            
               к)„одобрен животновъден обект за аквакултура“ съгласно определението в член 2, точка 10 от Делегиран регламент (ЕС) 2020/990 на Комисията
                  10
               ;
            
            
               л)„одобрена група животновъдни обекти за аквакултура“ съгласно определението в член 2, точка 11 от Делегиран регламент (ЕС) 2020/990.
            
            
               Член 3
            
            
               Еднаква минимална честота на инспекциите в определени одобрени животновъдни обекти
            
            
               Компетентните органи на държавите членки
                  11
                извършват най-малко веднъж всяка календарна година официален контрол, и по-специално инспекции, на животните и яйцата за люпене, и на условията, при които тези животни и яйца за люпене се отглеждат или произвеждат, в посочените по-долу видове животновъдни обекти на тяхната територия, които са получили одобрение от компетентния орган: 
            
            
               а)люпилни и животновъдни обекти за отглеждане на домашни птици;
            
            
               б)животновъдни обекти, предназначени за операции по събиране на копитни животни и домашни птици;
            
            
               в)събирателни центрове за кучета, котки и порове;
            
            
               г)приюти за кучета, котки и порове;
            
            
               д)контролни пунктове;
            
            
               е)изолирани от заобикалящата среда производствени животновъдни обекти за земни пчели;
            
            
               ж)одобрени обекти за карантина;
            
            
               з)обособени специализирани животновъдни обекти.
            
            
               Член 4
            
            
               Еднаква минимална честота на инспекциите в одобрени животновъдни обекти за зародишни продукти
            
         
         
            
               Компетентните органи на държавите членки извършват официален контрол, и по-специално инспекции, на зародишните продукти (с изключение на яйцата за люпене) и на условията, при които тези зародишни продукти се произвеждат, всяка календарна година в посочените по-долу видове животновъдни обекти на тяхната територия, които са получили одобрение от компетентния орган:
            
            
               а)най-малко два пъти всяка календарна година — в центрове за събиране на сперма от говеда и свине;
            
            
               б)най-малко веднъж всяка календарна година:
            
            
               i)в центрове за събиране на сперма от овце, кози и еднокопитни животни;
            
            
               ii)в екипи за събиране или производство на ембриони;
            
            
               iii)в животновъдни обекти за обработка на зародишни продукти;
            
            
               iv)в центрове за съхранение на зародишни продукти.
            
            
               Член 5
            
            
               Еднаква минимална честота на инспекциите в определени одобрени животновъдни обекти за аквакултура и определени одобрени групи животновъдни обекти за аквакултура
            
            
               Компетентният орган на дадена държава членка извършва официален контрол, и по-специално инспекции, на аквакултурните животни и на условията, при които тези животни се отглеждат в определени одобрени животновъдни обекти за аквакултура и одобрени групи животновъдни обекти за аквакултура на нейната територия. Този официален контрол е съобразен с риска, определен за одобрения животновъден обект за аквакултура или одобрената група животновъдни обекти за аквакултура от страна на компетентния орган съгласно част І, глава 1, точка 1.2 от приложение VІ към Делегиран регламент (ЕС) 2020/689, или с риска, определен за животновъдните обекти в зависими компартменти, посочен в член 73, параграф 3, буква б) от същия регламент, както следва:
            
            
               а)животновъдните обекти с високо ниво на риск се инспектират най-малко веднъж всяка календарна година;
            
            
               б)животновъдните обекти със средно ниво на риск се инспектират най-малко веднъж на всеки две календарни години;
            
            
               в)животновъдните обекти с ниско ниво на риск се инспектират най-малко веднъж на всеки три календарни години.
            
            
               Член 6
            
            
               Еднаква минимална честота на инспекциите в животновъдни обекти, в които се отглеждат говеда, овце и кози
            
            
               Компетентният орган на дадена държава членка извършва официален контрол, и по-специално инспекции, на идентификацията и регистрацията на говедата, овцете и козите всяка календарна година в най-малко 3 % от  разположените на нейната територия животновъдни обекти, в които се отглеждат тези животни.
            
            
               Член 7
            
            
               Отмяна
            
            
               1.Регламенти (ЕО) № 1082/2003 и (ЕО) № 1505/2006 се отменят.
            
            
               2.Позоваванията на отменените регламенти се считат за позовавания на настоящия регламент и се четат съгласно таблицата на съответствието в приложението.
            
         
         
            
               Член 8
            
            
               Влизане в сила
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 4.2.2022 година.
            
            
               
                     За Комисията
               
               
                     Председател
                     Ursula VON DER LEYEN
               
               
            
         
         
            
                  
                     (1)
                  
                        ОВ L 95, 7.4.2017 г., стр. 1.
               
               
                  
                     (2)
                  
                        Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОB L 84, 31.3.2016 г., стр. 1). 
               
               
                  
                     (3)
                  
                        Делегиран регламент (ЕС) 2019/2035 на Комисията от 28 юни 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти, в които се отглеждат сухоземни животни, и за люпилните и за проследимостта на определени отглеждани сухоземни животни и яйца за люпене (ОВ L 314, 5.12.2019 г., стр. 115).
               
               
                  
                     (4)
                  
                        Делегиран регламент (ЕС) 2020/686 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на одобряването на животновъдни обекти за зародишни продукти и на изискванията за проследимост и ветеринарно-здравните изисквания при движение в рамките на Съюза на зародишни продукти от определени отглеждани сухоземни животни (ОВ L 174, 3.6.2020 г., стр. 1).
               
               
                  
                     (5)
                  
                        Делегиран регламент (ЕС) 2020/691 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти за аквакултура и превозвачите на водни животни (ОВ L 174, 3.6.2020 г., стр. 345).
               
               
                  
                     (6)
                  
                        Делегиран регламент (ЕС) 2020/689 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести (ОВ L 174, 3.6.2020 г., стр. 211).
               
               
                  
                     (7)
                  
                        Регламент (ЕО) № 1082/2003 на Комисията от 23 юни 2003 г. за определяне на подробни правила за прилагането на Регламент (ЕО) № 1760/2000 на Европейския парламент и на Съвета относно минималното ниво на контрол, който следва да се извършва в рамките на системата за идентификация и регистрация на едър рогат добитък (ОВ L 156, 25.6.2003 г., стр. 9).
               
               
                  
                     (8)
                  
                        Регламент (ЕО) № 1505/2006 на Комисията от 11 октомври 2006 г. за прилагане на Регламент (ЕО) № 21/2004 на Съвета по отношение на минималните проверки, които трябва да се извършат във връзка с идентификацията и регистрацията на домашните животни от рода на овцете и козите (ОВ L 280, 12.10.2006 г., стр. 3).
               
               
                  
                     (9)
                  
                        Делегиран регламент (ЕС) 2020/688 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания във връзка с движението в рамките на Съюза на сухоземни животни и на яйца за люпене (ОВ L 174, 3.6.2020 г., стр. 140).
               
               
                  
                     (10)
                  
                        Делегиран регламент (ЕС) 2020/990 на Комисията от 28 април 2020 г. за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания и изискванията за сертифициране във връзка с движението в рамките на Съюза на водни животни и продукти от животински произход от водни животни (ОВ L 221, 10.7.2020 г., стр. 42).
               
               
                  
                     (11)
                  
                        В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящия регламент позоваванията на държавите членки включват Обединеното кралство по отношение на Северна Ирландия.
               
            
      
    ---documentbreak--- 
      
         
         
            
               BG
            
            
            
               ПРИЛОЖЕНИЕ
            
            
               Таблици на съответствието, посочени в член 7, параграф 2
            
            
               1.Регламент (ЕО) № 1082/2003
            
            
                     
                        Регламент (ЕО) № 1082/2003
                     
                  
                  
                     
                        Настоящият регламент
                     
                  
               
                     
                        Член 1
                     
                  
                  
                     
                        —
                     
                  
               
                     
                        Член 2, параграф 1
                     
                  
                  
                     
                        Член 6
                     
                  
               
                     
                        Член 2, параграф 2
                     
                  
                  
                     
                        —
                     
                  
               
                     
                        Член 2, параграф 3
                     
                  
                  
                     
                        —
                     
                  
               
                     
                        Член 2, параграф 4
                     
                  
                  
                     
                        —
                     
                  
               
                     
                        Член 2, параграф 5
                     
                  
                  
                     
                        —
                     
                  
               
                     
                        Член 2, параграф 6
                     
                  
                  
                     
                        —
                     
                  
               
                     
                        Член 3
                     
                  
                  
                     
                        —
                     
                  
               
                     
                        Член 4
                     
                  
                  
                     
                        —
                     
                  
               
                     
                        Член 5
                     
                  
                  
                     
                        —
                     
                  
               
                     
                        Приложение I
                     
                  
                  
                     
                        —
                     
                  
               
            
               2.Регламент (ЕО) № 1505/2006
            
            
                     
                        Регламент (ЕО) № 1505/2006
                     
                  
                  
                     
                        Настоящият регламент
                     
                  
               
                     
                        Член 1
                     
                  
                  
                     
                        —
                     
                  
               
                     
                        Член 2
                     
                  
                  
                     
                        —
                     
                  
               
                     
                        Член 3
                     
                  
                  
                     
                        —
                     
                  
               
                     
                        Член 4
                     
                  
                  
                     
                        —
                     
                  
               
                     
                        Член 5, параграф 1, първа алинея
                     
                  
                  
                     
                        Член 6
                     
                  
               
                     
                        Член 5, параграф 1, втора алинея
                     
                  
                  
                     
                        —
                     
                  
               
                     
                        Член 5, параграф 2, първа алинея
                     
                  
                  
                     
                        —
                     
                  
               
                     
                        Член 5, параграф 2, втора алинея
                     
                  
                  
                     
                        —
                     
                  
               
                     
                        Член 6
                     
                  
                  
                     
                        —
                     
                  
               
                     
                        Член 7
                     
                  
                  
                     
                        —
                     
                  
               
                     
                        Приложение
                     
                  
                  
                     
                        —